open-index/open-wikipedia-markdown huggingface dataset:
Kométa Shoemaker-Levy 9

[thumb|Snímky kométy z [Hubblov vesmírny ďalekohľad|HST zo 17. mája 1994]]

**Kométa Shoemaker-Levy 9** alebo **SL9**, formálne označená ako **D/1993 F2**, bola neperiodická kométa, ktorá v roku 1994 dopadla na planétu Jupiter, čo bola prvá možnosť priamo pozorovať zrážku dvoch telies slnečnej sústavy. Bola to tiež prvá pozorovaná kométa, ktorá obiehala Jupiter.

## Objavenie
Kométu objavili v rámci systematického hľadania blízkozemských telies manželia Eugene a Carolyn Shoemakerovci a David Levy na fotografii z 23. marca 1993. Snímka bola vytvorená 45-centimetrovým Schmidtovým teleskopom na Palomar Observatory. Neskoršie snímky ukázali, že ide o množstvo úlomkov sprevádzaných prachovou stopou. Kométu roztrhal Jupiter svojou slapovou silou, keď okolo neho prelietala 7. júla 1992 vo vzdialenosti .

## Dopad na Jupiter
Kométa Shoemaker-Levy 9 na rozdiel od väčšiny komét neobiehala okolo Slnka, ale okolo Jupitera po dobu asi štvrť storočia po veľmi excentrickej dráhe. Úlomky kométy roztrhanej slapovou silou planéty začali dopadať do Jupiterovej atmosféry 16. júla 1994. Posledný z nich dopadol 22. júla 1994. Miesta dopadu boli na južnej pologuli. Úlomkov bolo vyše 20 a mali rôznu veľkosť. Tie väčšie boli odhadované na 0,5 až  a ich kolízna rýchlosť bola približne /s. Dopad úlomkov bol sledovaný Hubblovým kozmickým ďalekohľadom aj ďalekohľadmi Keck. V miestach dopadu vytryskli z atmosféry Jupitera plyny, neskôr sa v miestach dopadu vytvorili tmavé škvrny, ktoré boli pozorovateľné takmer rok. Najmohutnejší bol dopad fragmentu označeného písmenom G, ktorého kinetická energia 6 miliónov megaton trinitrotoluénu ďaleko presahuje celosvetové zásoby jadrových zbraní. Odhaduje sa, že podrobná zrážka sa na Jupiteri prihodí raz za niekoľko tisícročí.

Kategória:Neperiodické kométy
Kategória:Jupiter
Kategória:Astronomické objekty objavené v roku 1993
Kométa West

**Kométa West**, formálne označená ako **C/1975 V1**, **1976 VI** a **1975n**, bola neperiodická kométa, ktorú objavil Richard M. West 10. augusta 1975.

Kategória:Neperiodické kométy
Kategória:Astronomické objekty objavené v roku 1975
C/1970 K1

**Kométa White-Ortiz-Bolelli**, formálne označená C/1970 K1, bola jasná neperiodická kométa, ktorá sa objavila v roku 1970.

Kategória:Neperiodické kométy
Kategória:Astronomické objekty objavené v roku 1970
C/1927 X1

**Kométa Skjellerup-Maristany**, formálne označená **C/1927 X1**, **1927 IX** a **1927k**, bola veľmi jasná neperiodická kométa v roku 1927.

Kategória:Neperiodické kométy
Kategória:Astronomické objekty objavené v roku 1927
Kométa Skorichenko-George

**Kométa Skorichenko-George**, formálne označená **C/1989 Y1**, **1990 VI** a **1989e<sub>1</sub>**, je neperiodická kométa, ktorú objavili Doug George a Boris Skoritčenko 17. decembra 1989.

Kategória:Neperiodické kométy
Kategória:Astronomické objekty objavené v roku 1989
Leptothorax minutissimus

**Leptothorax minutissimus** je druh parazitického mravca, ktorý bol prvýkrát popísaný v roku 1942. Patrí medzi najvzácnejšie a najzáhadnejšie druhy mravcov na našej planéte. Pre svoju typickú farbu sa často označuje aj ako „zlatý mravec“.

Kolóniu tvorí 50 až 100 samčekov a kráľovien, robotníčky ale pravdepodobne vôbec nemá. Aby zabezpečil svoje životné nároky, obsadzuje tento druh mravca kolónie iných príbuzných druhov, napr. druhu Leptothorax curvispinosus. Kráľovná vyhľadá kráľovnu hostiteľskej kolónie, pevne sa na ňu prichytí a znáša vajíčka, o ktoré sa starajú robotnice hostiteľskej kolónie. Vyliahnu sa z nich len samčekovia a nové kráľovné.

Druh je veľmi vzácny, vyskytuje sa napríklad v okolí mesta Columbus v americkom štáte Ohio.

Kategória:Mravcovité
Maltuziánstvo

**Maltuziánstvo** alebo **maltuzianizmus** alebo **maltuziánska populačná teória** je demografická a národohospodárska teória (resp. smer), prvýkrát sformulovaná Thomasom Robertom Malthusom (1766-1834). Hovorí, že kým obyvateľstvo má prirodzenú tendenciu rásť geometrickým radom, ponuka potravín a prostriedky na existenciu majú tendenciu rásť aritmetickým radom; z toho vyplýva, že produkcia potravín na hlavu klesá v čase a brzdí rast obyvateľstva. 

Závery sú jednak, že príčinou hladu v spoločnosti je príroda, a jednak, že sa civilizácia časom musí vrátiť k pravekému spôsobu života.

Maltuziánstvo spája možnosť prekonať spomínané problémy vyplývajúce z rastu obyvateľstva s predchádzaním takému rastu obyvateľstva, ktorý nie je ekonomicky zabezpečený, ako aj s prirodzenou reguláciou obyvateľstva prostredníctvom hladu, epidémií, vojen atď..

Moderný variant maltuziánstva sa volá neomaltuziánstvo.

## Externé odkazy
* 

Kategória:Demografia
Kategória:Ekonomické teórie
Kategória:Klasická ekonómia
Kategória:Školy ekonomického myslenia
Variometer (letectvo)

[thumb|right|Samostatný variometer pre [paraglajding alebo balónové lietanie kombinovaný s výškomerom a hodinami. Prístroj ukazuje stúpanie rýchlosťou 0,8&nbsp;m/s vo výške 359&nbsp;m.]]
**Variometer** je prístroj používaný v letectve na zisťovanie vertikálnej rýchlosti lietadla. V motorových lietadlách sa označuje aj ako **VSI** z&nbsp;angl.&nbsp;*Vertical Speed Indicator* (ukazovateľ vertikálnej rýchlosti).

Variometer patrí k základnej výbave lietajúceho zariadenia a informuje pilota o rýchlosti stúpania alebo klesania, najčastejšie v metroch za sekundu (m/s) alebo v stopách za minútu (ft/min) alebo v uzloch (nám. míľ/h).

Rýchlosť klesania alebo stúpania je dôležitým údajom najmä pri bezmotorovom lietaní, preto prístroje pre takýto typ lietania často poskutujú okrem grafickej aj zvukovú signalizáciu. Pri motorovom lietaní je kontrola vertikálnej rýchlosti dôležitá pri pristávaní a pri zmene smeru letu.

Kategória:Meracie prístroje
Kategória:Avionika
Kategória:Rýchlosť
Variometer

**Variometer** môže byť:
*v letectve: prístroj ukazujúci zmenu výšky, pozri variometer (letectvo)
*vo fyzike: prístroj ukazujúci zmenu nejakej fyzikálnej veličiny
*v rádiotechnike: prístroj na zmenenie samoindukcie, pozri variometer (rádiotechnika)
Škorpión I.

**Škorpión I.** bol faraón Horného Egypta počas preddynastického obdobia okolo roku 3150 pred Kr. Predpokladá sa, že žil v Džanete storočie alebo viac pred jeho známejším menovcom, kráľom Škorpiónom z Nechenu. Jeho hrobka sa nachádza na pohrebisku čenejskej dynastie v Abyde.

Meno tohto kráľa zostáva záhadou. Je zapísané hieroglyfom v podobe škorpióna, ktorého čítanie nie je dokázané, preto je nazývaný iba „Škorpión“. Môže mať súvis s egyptskou bohyňou-škorpiónom Selket. 

V nedávnej dobe objavil prof. John Darnell z Yale University 5&thinsp;000 rokov starý nápis, ktorý obsahuje Škorpiónovo meno a zobrazuje jeho víťazstvo nad iným preddynastickým panovníkom, možno kráľom nakádskej kultúry. Meno porazeného či možno miesto, kde došlo k stretu, je nazvané *Hlava býka*. Značka s rovnakým významom bola nájdená aj v Škorpiónovej hrobke.

Meno je známe aj z nápisov na džbánoch, ktoré sa našli v hrobke U-j v archeologickej lokalite *Umm el-Káb*, kedysi pohrebisko hlavného regionálneho sídla Abdžu (Abydos), neskôr centra 8. hornoegyptského kraja. V hrobke sa okrem 400 spomínaných džbánov našlo množstvo ďalších artefaktov spojených s ranými dejinami Egypta, medzi iným slonovinové štítky, keramika, pozostatky drevenej skrinky, herných predmetov a kráľovského žezla zo slonoviny.

## Referencie

## Literatúra
* 

## Externé odkazy
* Deutsches Archäologisches Institut – Abteilung Abydos

Kategória:0. dynastia Egypta
Kategória:Faraóni
Teória vodnej opice

**Teória vodnej opice** (správnejšie: **Hypotéza vodnej opice**) alebo **vodná teória (ľudského pôvodu)** (známa aj pod skratkou *AAH/AAT* z anglického *aquatic ape hypothesis/theory*) je hypotéza, podľa ktorej prešli prapredkovia človeka etapou života vo vode (resp. vo vode a pri plytkej vode na africkom pobreží) a v tejto etape sa objavili mnohé z našich novodobých rysov (zvláštne ochlpenie, potápací reflex, podkožný prirastený tuk, vzpriamený chod a podobne). 

Jej protikladom je klasická „savanová teória“, podľa ktorej sa prví hominidi vyvinula v savanách Afriky.

Teóriu vypracoval roku 1930 odborník na morskú biológiu sir Alister Hardy (1896-1985) pri štúdiu anatomických materiálov, ale zverejnil ju až roku 1960. K jej prívržencom patria aj napríklad Desmond Morris (*Ľudský živočích*) a Elaine Morganová (*Vodná opica*).

## Externé odkazy
* Článok po česky 

Kategória:Antropológia
Kurów

**Kurów** je obec vo východnom Poľsku, v okrese Puławy Lublinského vojvodstva. Leží 30&nbsp;km severozápadne od Lublinu na križovatke diaľkových ciest č. 12 a 17 a preteká ňou riečka Kurówka. Samotná obec Kurów má 2&nbsp;800 obyvateľov, celá gmina 7&nbsp;900 obyvateľov na ploche 101&nbsp;km². V Kurówe sa v roku 1923 narodil bývalý poľský prezident Wojciech Jaruzelski.

Prvá zmienka o lokalite pochádza z 20. januára 1185 a nachádza sa v dokumente mazovského kniežaťa Leška. V rokoch 1442-1870 bol Kurów mesto (v období 1456-1465 bol sídlom kurovského okresu). Po treťom delení Poľska sa mesto ocitlo na území Západnej Haliče pod vládou Rakúska. Mestské práva obec stratila v rámci reštrikcií za účasť obyvateľov v januárovom povstaní v roku 1863.

## Iné projekty

## Externé odkazy
* Gmina Kurów (poľsky) 
* Wiki o Kurově (poľsky)

Kategória:Obce v Poľsku
Zoznam meteorických rojov

## Pozri aj
* Meteorický roj

## Externé odkazy

* ALPO meteor showers list
* SPA meteor showers list 
* International Meteor Organization 2006 meteor shower calendar (Pdf)
Binomické meno

**Binomické meno** je dvojslovný vedecký názov, ktorý identifikuje každý známy druh. Názov druhu pochádza z latinčiny alebo gréčtiny. Skladá sa z rodového mena písaného s veľkým začiatočným písmenom a z druhového mena, ktoré sa píše s malým začiatočným písmenom – napr.: *[[Homo]] sapiens*, *Felis serval* alebo *[[Tyrannosaurus]] rex*.

Kategória:Taxonómia
Zenitová hodinová frekvencia

**Zenitová hodinová frekvencia** (angl. zenithal hourly rate, ZHR) je počet meteorov, ktoré je možné pozorovať za jednu hodinu na čistej a jasnej oblohe, teda pri limitnej hviezdnej veľkosti okolo +6,5 a ak sa radiant nachádza na zenite. Počet meteorov, ktorý je viditeľný reálne, je vždy nižší a znižuje sa tým viac, čím bližšie sa radiant nachádza pri horizonte.

Vzorec pre výpočet ZHR :

 ZHR = \cfrac{\overline{HR} \cdot F \cdot r^{6.5-lm}}{sin(hR)} 

ak

\overline{HR} = \cfrac{N}{Teff}  

predstavuje hodinovú frekvenciu pozorovateľa, *N* - počet pozorovaných meteoritov, *Teff* - skutočný čas pozorovania pozorovateľa. Napríklad: Ak pozorovateľ deetekuje 12 meteoritov za 15 minút, jeho hodinová frekvencia je 48 (12 za 0,25 hodiny).

 F = \cfrac{1}{1-k}

predstavuje zorné pole korekčného faktora, kde *k* je percento zorného poľa pozorovateľa, ktoré je zakryté (napríklad oblaky). Napríklad: Ak 20% zorného poľa pozorovateľa je pokrytých oblakmi, potom *k*=0,2 a *F*=1,25. Pozorovateľ by mal vidieť o 25% viac meteoritov, z toho dôvodu vynásobené *F*=1,25.

 r^{6.5-lm} 

predstavuje obmedzenie veľkosti korekčného faktora. Pre každú zmenu o jednu veľkosť v obmedzenom rozsahu pozorovateľa, sa počet meteoritov pozorovateľa mení o faktor *r*. Preto to musí byť brané do úvahy. Napríklad: Ak *r*=2 a obmedzený rozsah pozorovateľa je 5,5, budeme musieť vynásobiť jeho hodinovú frekvenciu o 2 (2 na 6,5-5,5), aby sme zistili, koľko meteoritov uvidíme v jeho obmedzenom rozsahu 6,5.

 sin(hR) 

predstavuje korekčný faktor, pre výšku žiarivého telesa (radiantu) nad horizontom (hR). Počet meteoritov videný pozorovateľom sa mení so sínusovou funkciou výšky radiantu v stupňoch. Napríklad: Ak bol radiant počas pozorovania v priemernej výške 30 na oblohe, budeme musieť predeliť jeho horinovú frekvenciu číslom 0,5 (sin(30)), aby sme zistili koľko meteoritov bolo viditeľných ak bol meteorit na zenite.

## Externé odkazy
* Zenitová hodinová frekvencia  

## Zdroj

Kategória:Meteoroidy
Beh na lyžiach na Zimných olympijských hrách 2006

**Beh na lyžiach na [[Zimné olympijské hry 2006|Zimných olympijských hrách 2006]]** v Turíne pozostával z 12 medailových pretekov. Začal sa 11. februára a trval do 26. februára 2006. Všetky preteky sa uskutočnili v Pragelato Plan.

Slovensko v behu na lyžiach reprezentovali: Martin Bajčičák, Ivan Bátory, Michal Malák, František Janečko, Martin Otčenáš, Alena Procházková a Katarína Garajová.

## Muži
### 30 km (15 km + 15 km) stíhacie preteky
Boli to prvé mužské preteky v behu na lyžiach a konali sa 12. februára 2006, po ženských pretekoch. Preteky sa začali hromadným štartom na 15 km klasickým štýlom, potom bežci vymenili bežky a pokračovali 15 km voľnou technikou. V takom formáte sa už trikrát pretekalo na Majstrovstvách sveta v klasickom lyžovaní a posledným majstrom sveta je Francúz Vincent Vittoz. Podobné preteky sa uskutočnili aj na Zimných olympijských hrách 2002, kde zlatú medailu získali Nóri Thomas Alsgaard (už nesúťaží) a Frode Estil, ale vzdialenosť bola 20 km, nie 30.

Preteky sa začali hromadným pádom, ktorý zapríčinil Estil. Až takmer do konca sa na čele držala veľká skupina bežcov. Piati z nich prišli spolu aj na cieľovú rovinku po tom ako sa Švéd Anders Södergren snažil v poslednom kole o únik. Všetkých nakoniec v cieľovej rovinke prešpurtoval Rus Jevgenij Dementiev, ktorý takto získal pre Rusko prvú zlatú medailu na Hrách.

Umiestnenie slovenských reprezentantov:
*8. Martin Bajčičák +7.9
*25. Ivan Bátory +1:57.4
*54. Michal Malák +6:39.1

### Tímové stíhacie preteky, klasický štýl

Umiestnenie slovenských reprezentantov:
*8. Martin Bajčičák/Ivan Bátory 17:30.9 (+28.0)

### 15 km klasicky postupný štart

Umiestnenie slovenských reprezentantov:
*27. Ivan Bátory 40:26.1 (+2:24.8)
*29. Martin Bajčičák 40:35.6 (+2:34.3) 

### 4x10 km štafeta

### 1,35 km šprint

### 50 km volný štýl, hromadný štart

## Ženy

### 15 km (7,5 km + 7,5 km) stíhacie preteky
Preteky sa uskutočnili 12. februára, ako prvé bežecké preteky na Olympiáde 2006. Preteky sa začali hromadným štartom na 7,5 km klasickým štýlom, potom bežkyne vymenili bežky a pokračovali 7,5 km voľnou technikou. V takom formáte sa už trikrát pretekalo na Majstrovstvách sveta v klasickom lyžovaní, poslednou majsterkou sveta je Ruska Julia Čepalová a olympijskou víťazkou na 10 km trati je Kanaďanka Beckie Scottová. 

Kristina Šmigunová a Kateřina Neumannová plece pri pleci prišli na štadión, ale Šmigunová nakoniec vyhrala s náskokom 1,9 sekundy. Ruska Jevgenia Medvedevová získala bronz.

Umiestnenie slovenských reprezentantov:
*46. Alena Procházková +4:56.5

### Tímový šprint, klasický štýl

### 10 km klasicky, postupný štart

Umiestenie slovenskej reprezentantky:
*28. Alena Procházková 30:13.6 (+2:22.2)

### 1,1 km šprint

### 30 km volný štýl, hromadný štart

### 4x5 km štafeta

## Iné projekty

Kategória:Beh na lyžiach na Zimných olympijských hrách 2006
Kategória:Športy na Zimných olympijských hrách 2006
Kokotów

**Kokotów** je dedina v Poľsku, v Malopoľskom vojvodstve. Má približne 1500 obyvateľov. 

Poloha: 50°00'44" severnej zemepisnej šírky, 20°04'43" východnej zemepisnej dĺžky.

Kategória:Dediny v Poľsku
Boby na Zimných olympijských hrách 2006

Slovensko v boboch reprezentovali: Milan Jagnešák, Viktor Rájek, Andrej Benda, Róbert Kresťanko a Branislav Prieložný

## Muži-dvojbob

Umiestnenie slovenských reprezentantov:
25. Slovensko (Jagnešák, Rajek) 2:51,74 - iba tri jazdy

## Muži-štvorbob

Umiestnenie slovenských reprezentantov:
20. Slovensko (Jagnešák, Rajek, Benda, Kresťanko) 3:44,66

## Ženy-dvojbob

Boby na Zimných olympijských hrách 2006
Skoky na lyžiach na Zimných olympijských hrách 2006

Slovensko v skokoch na lyžiach reprezentoval Martin Mesík.

## K90

Umiestnenie slovenských reprezentantov:
* Martin Mesík sa nekvalifikoval do hlavnej súťaže.

## K120

## K-120 Tímy

Kategória:Športy na Zimných olympijských hrách 2006
2006
Sánkovanie na Zimných olympijských hrách 2006

Slovensko v sánkovaní reprezentovali:  Jozef Ninis, Jaroslav Slávik, Veronika Sabolová, Ľubomír Mick, Walter Marx ml. a Jana Šišajová

## Muži
### Jednotlivci

Umiestnenie slovenských reprezentantov:
*22. Jozef Ninis +4.109
*33. Jaroslav Slávik +24.797

### Dvojice

Umiestnenie slovenských reprezentantov:
*13. Ľubomír Mick/Walter Marx 1:36.269 (+1.772)

## Ženy
### Jednotlivkyne

Umiestnenie slovenských reprezentantiek:
*19. Veronika Sabolová +6.082
*22. Jana Šišajová +9.014

Kategória:Sánkovanie na Zimných olympijských hrách
Kategória:Športy na Zimných olympijských hrách 2006
Snoubording na Zimných olympijských hrách 2006

Slovensko v snoubordingu reprezentoval Radoslav Židek, ktorý ako prvý reprezentant Slovenska získal medailu na zimných olympijských hrách.

## Výsledky

### Muži
#### U-rampa

#### Paralelný obrovský slalom

#### Snoubordkros

### Ženy
#### U-rampa

#### Paralelný obrovský slalom

#### Snoubordkros
 

## Iné projekty

Kategória:Športy na Zimných olympijských hrách 2006
Kategória:Snoubording na Zimných olympijských hrách
Šortrek na Zimných olympijských hrách 2006

náhľad|Šortrek
**[[Šortrek]] na [[Zimné olympijské hry 2006|Zimných olympijských hrách 2006]]** sa konal od 12. februára do 25. februára. Osem pretekov prebiehalo v hale Torino Palavela v Turíne. V súťaži mužov, Ahn Hyun-Soo získal medailu v každej disciplíne, z toho tri zlaté. Zo žien, Jin Sun-Yu získala tri zlaté medaily.

Slovensko v šortreku reprezentoval Matúš Užák.

## Muži
### 500 m




### 1 000 m
18. februára




### 1 500 m
12. februára





### 5 000 m štafeta




## Ženy
### 500 m

15. februára





### 1 000 m




### 1 500 m
18. februára




### 3 000 m štafeta
22. februára





## Zdroj

Kategória:Športy na Zimných olympijských hrách 2006
Kategória:Šortrek na Zimných olympijských hrách
Alpské lyžovanie na Zimných olympijských hrách 2006

Slovensko v zjazdovom lyžovaní reprezentovali: Ivan Heimschild, Jaroslav Babušiak, Veronika Zuzulová, Soňa Maculová, Eva Hučková, Nikola Gálfyová a Jana Gantnerová

## Muži
### Zjazd

Umiestnenie slovenských reprezentantov:
* 45. Jaroslav Babušiak +8.65
* Ivan Heimschild nedokončil

### Kombinácia

Umiestnenie slovenských reprezentantov:
* 25. Ivan Heimschild +9,06
* 27. Jaroslav Babušiak +11,43

### Super-G

### Obrovský slalom

### Slalom

## Ženy
### Zjazd

### Kombinácia

* 15. Veronika Zuzulová 2:56.63 (+5.55)
* 23. Soňa Maculová 3:00.25 (+9.17)
* Eva Hučková a Jana Gantnerová nedkončili

### Super-G

### Slalom

### Obrovský slalom

## Iné projekty


2006
Kategória:Alpské lyžovanie v Taliansku
Biatlon na Zimných olympijských hrách 2006

náhľad|Jeremy Teela (Spojené štáty)

**Biatlon na [[Zimné olympijské hry 2006|Zimných olympijských hrách 2006]]** zahŕňal desať biatlonových pretekov. Všetky sa uskutočnili v aréne Cesana-San Sicario. Začali sa 11. februára skončili 25. februára 2006. Organizátori očakávali približne 6&nbsp;500 divákov na každé preteky.

Slovensko v biatlone reprezentovali: Soňa Mihoková, Anna Murínová, Martina Halinárová, Marcela Pavkovčeková, Janka Gereková, Pavol Hurajt, Marek Matiaško, Miroslav Matiaško, Dušan Šimočko a Matej Kazár

## Muži
### Individuálne (20 km)
Tieto preteky pozostávali z piatich kôl so štyrmi zastávkami na streľbu. Počas každej zastávky biatlonisti vystrelili päť výstrelov na päť terčíkov. Každý nepresný výstrel bol penalizovaný jednou minútou, ktorá sa prirátala k výslednému času. Prvá a tretia streľba bola v ľahu kým druhá a štvrtá v stoji. Celkový počet biatlonistov bol 89 (jeden nenastúpil na štart). Štartovali v tridsať sekundových intervaloch.

Boli to prvé medailové preteky na olympiáde a konali sa 11. februára. Michael Greis z Nemecka trafil 19 z 20 terčíkov a mal výsledný čas 54:23.0 (s jednou trestnou minútou) a získal olympijské zlato, 16 sekúnd pred Nórom Ole Einar Bjørndalenom. Nórsko tiež získalo bronzovú medailu, Halvard Hanevold porazil Sergeja Čepikova o 0,8 sekundy ale s dvoma trestnými minútami, kým ruský reprezentant mal iba jednu.

Umiestnenie slovenských reprezentantov:
* 5. Marek Matiaško (+1:25.6)
* 29. Pavol Hurajt (+4:26.6)
* 38. Miroslav Matiaško (+5:20.8)
* 56. Dušan Šimočko (+7:14.8)

### Šprint (10 km)

Umiestnenie slovenských reprezentantov:
* 31. Pavol Hurajt +2:06.2
* 51. Miroslav Matiaško +3:01.4
* 59. Matej Kazár +3:17.8
* 73. Marek Matiaško +3:59.4
### Stíhacie preteky (12.5 km)

Umiestnenie slovenských reprezentantov:
* 24. Pavol Hurajt +3:00.4
* 49. Miroslav Matiaško +6:12.3
* 52. Matej Kazár +7:26.4

### Hromadný štart (15 km)

Umiestnenie slovenských reprezentantov:
* 27. Marek Matiaško +2:51.1

### Štafeta (4 x 7.5 km)

## Ženy

### Individuálne (15 km)

Umiestnenie slovenských reprezentantiek:
* 23. Marcela Pavkovčeková +4:28.7 
* 35. Martina Halinárová +5:53.6
* 48. Soňa Mihoková +7:05.4
* 60. Janka Gereková +9:13.1

### Šprint (7.5 km)

Umiestnenie slovenských reprezentantiek:
* 16. Martina Halinárová +1:01.4
* 27. Soňa Mihoková +1:38.5
* 29. Marcela Pavkovčeková +1:39.7 
* 38. Anna Murínová +2:00.7

### Stíhacie preteky (10 km)

### Hromadný štart (12.5 km)

### Štafeta (4 x 6 km)

## Iné projekty


Kategória:Biatlon v Taliansku
Severská kombinácia na Zimných olympijských hrách 2006

V severskej kombinácii Slovensko nemalo zastúpenie.

## Jednotlivci

## Tím

## Šprint

Kategória:Športy na Zimných olympijských hrách 2006
Kategória:Severská kombinácia na Zimných olympijských hrách
Skeleton na Zimných olympijských hrách 2006

V skeletone Slovensko nemalo zastúpenie.

## Muži

## Ženy

Kategória:Športy na Zimných olympijských hrách 2006
Kategória:Skeleton na Zimných olympijských hrách
Akrobatické lyžovanie na Zimných olympijských hrách 2006

Súťaž v akrobatickom lyžovaní na Zimných olympijských hrách 2006 v Turíne prebiehala v lyžiarskom stredisku Sauze d'Oulx, asi 80 km od Turína. Ženy aj muži súťažili v dvoch disciplínach - akrobatickom zjazde a skokoch. V akrobatickom lyžovaní Slovensko nemalo zastúpenie.

## Muži akrobatické skoky

## Muži akrobatický zjazd

## Ženy akrobatické skoky

## Ženy akrobatický zjazd

Kategória:Športy na Zimných olympijských hrách 2006
Curling na Zimných olympijských hrách 2006

**Turnaj v curlingu** na zimných olympijských hrách v roku 2006, ktoré sa konali v talianskom Turíne, bol na programe od 13. do 24. februára v hale Palaghiaccio v meste Pinerolo,  juhozápadne od Turína. Bolo to po štvrtý raz čo bol curling v programe zimných olympijských hier. Predtým bol olympijským športom počas rokov 1924, 1998, 2002. Slovensko na tomto turnaji nemalo zastúpenie.

## Kvalifikácia
U oboch turnajov bolo deväť z desiatich miest pridelených na základe bodového systému, ktorý bral do úvahy výsledky šampionátov v rokoch 2003, 2004 a 2005. Talianske curlingové tímy boli automaticky kvalifikované ako hostitelia.

; Muži

; Ženy

## Mužský turnaj v Curlingu

### Účastníci

#### Zápasy

#### Tabuľka

#### Play-off

## Ženský turnaj v Curlingu

### Účastníci

#### Zápasy

#### Tabuľka

#### Play-off

## Iné projekty

Kategória:Curling v 2006
Kategória:Športy na Zimných olympijských hrách 2006
Kategória:Curling na Zimných olympijských hrách
Rýchlokorčuľovanie na Zimných olympijských hrách 2006

V rýchlokorčuľovaní Slovensko nemalo zastúpenie.

## Muži
### 500 m

### 1000 m

### 1500 m

### 5000 m

### 10000 m

### Tímové stíhacie preteky

## Ženy
### 500 m

### 1000 m

### 1500 m

### 3000 m

### 5000 m

### Tímové stíhacie preteky

## Iné projekty

Kategória:Športy na Zimných olympijských hrách 2006
Kategória:Rýchlokorčuľovanie na Zimných olympijských hrách
Per-Johan Axelsson

**Per-Johan Axelsson** (* 26. február 1975, Kungälv, Švédsko) je bývalý švédsky reprezentant v ľadovom hokeji.

## Klubový hokej
Bol útočníkom hrajúcim na ľavom krídle. Je 185 cm vysoký a váži 86 kg (údaj z roku 2006). V najvyššej súťaži začal hrať v sezóne 1993/94 za Vastra Frolunda HC Goteborg v švédskej Elitserien. V roku 1995 ho v úvodnom drafte NHL vybralo mužstvo Boston Bruins v siedmom kole ako 177. v celkovom poradí. Na ľad NHL sa v drese Bostonu s číslom 11 dostal po prvýkrát v sezóne 1997/98 a zostal verný tomuto klubu dodnes. Počas lockoutu v NHL v sezóne 2004/05 hral opäť za HC Goteborg. Na sezónu 2005/06 má s Bostonom uzavretú zmluvu na 1,064 milióna dolárov.

## Reprezentácia
Per-Johan Axelsson reprezentoval Švédsko na piatich majstrovstvách sveta nepretržite v rokoch 2000-2004. Získal dvakrát bronzovú (2001 a 2002) a dvakrát striebornú medailu (2003, 2004). Zúčastnil sa aj na zimných olympijských hrách 2002 v Salt Lake City a získal zlatú olympijskú medailu na Zimných olympijských hrách 2006 v Turíne. Nosí reprezentačný dres číslo 22.

### Zimné olympijské hry 2006
Švédsko získalo na Zimných olympijských hrách 2006 v Turíne zlaté olympijské medaily. Po rozpačitom úvode, keď v základnej skupine skončilo až na treťom mieste po prehrách s Ruskom 0:5 a Slovenskom 0:3, už nezaváhalo. V štvrťfinále zdolalo Švajčiarsko 6:2, v semifinále Česko 7:3 a vo finále severského rivala Fínsko tesne 3:2.

### Štatistika na ZOH

## Externé odkazy
* 
* 
* Per-Johan Axelsson na stránke Boston Bruins

Kategória:Švédski hokejisti
Kategória:Švédski olympijskí víťazi
Kategória:Olympijskí víťazi v ľadovom hokeji
Kategória:Hráči Boston Bruins
Kategória:Hokejisti draftovaní klubom Boston Bruins
Kategória:Účastníci MS v hokeji 2000
Kategória:Účastníci MS v hokeji 2001
Kategória:Účastníci MS v hokeji 2002
Kategória:Účastníci MS v hokeji 2003
Kategória:Účastníci MS v hokeji 2004
Kategória:Hokejisti na Zimných olympijských hrách 2006
Richard Martin Willstätter

**Richard Martin Willstätter** (* 13. august 1872, Karlsruhe, Nemecko – † 3. august 1942, Muralto, Švajčiarsko) bol nemecký chemik, ktorý študoval štruktúru chlorofylu a iných rastlinných pigmentov. Za jeho výskum dostal v roku 1915 Nobelovu cenu za chémiu.

Willstatter obhájil svoj doktorát na Univerzite v Mníchove (1894) za jeho prácu o štruktúru kokaínu. Medzitým pracoval ako asistent Adolfa von Baeyera v Mníchove, pokračoval v skúmaní štruktúry alkaloidov a niekoľko ich syntetizoval. Objasnil štruktúru a ukázal, že krvný pigment hém nosí štrukturálnu podobnosť ako porfyrín nájdený v chlorofyle. Bol profesorom chémie na Univerzite v Berlíne a riaditeľom Wilhelmovho Inštitútu v Berlíne (19121916), kde jeho práca spočívala v odhaľovaní štruktúry mnohých pigmentov kvetov a ovocných plodov. Keď bola jeho práca prerušená vojnou, na príkaz Fritza Habera začal pracovať na vývoji plynových masiek.

Počas 20. rokoch 20. storočia pracoval na princípe enzýmových reakcií a vysvetlil, že enzýmy sú chemické látky a nie biologické organizmy. Willstatter bol Žid a tak sa v roku 1924 počas prejavov antisemitizmu v Mníchove vzdal svojej funkcie. Pokračoval vo svojej práci súkromne v Mníchove a neskôr vo Švajčiarsku.

## Iné projekty

## Externé odkazy
* R. M. Willstätter 
* Biografia

Kategória:Osobnosti z Karlsruhe
Kategória:Nemeckí chemici
Kategória:Chemici židovského pôvodu
Kategória:Nemecké osobnosti židovského pôvodu
Kategória:Nemeckí nositelia Nobelovej ceny
Kategória:Nositelia Nobelovej ceny za chémiu
Kategória:Nositelia Davyho medaily
Kategória:Držitelia Radu Pour le Mérite
Kategória:Členovia United States National Academy of Sciences
Kategória:Členovia American Academy of Arts and Sciences
Kategória:Členovia Ruskej akadémie vied
Kategória:Vyučujúci na Univerzite v Zürichu
Dom múdrosti

**Dom múdrosti** ( *Bajt al-hikma*) bola literárna, vedecká a vzdelávacia inštitúcia v Bagdade, ktorú založil chalífa al-Ma’mún v roku 832, pravdepodobne podľa vzoru perzskej akadémie v Gundíšápúre.

V *Dome múdrosti* vznikali preklady gréckych originálov z oblasti filozofie, medicíny a prírodných vied. Podľa tradície, diela priniesla delegácia, ktorú chalífa vyslal do krajiny či mesta Rum (Konštantínopol).  Súčasťou Domu múdrosti bola knižnica, kníhviazačstvo, múzeum a astronomické observatóriá v Bagdade a v Damasku.

Na čele *Domu múdrosti* boli bratia Sahl bin Hárún a Saíd bin Hárún. K spolupráci prizvali mnohých učencov, ktorí okrem prekladov vytvorili aj originálne diela.  Patrili k nim Muhammad al-Chorezmí, Muhammad Džafár ibn Músá, Ahmed ibn Músa, Hunain ibn Ishák, al-Hasan ibn Músá alebo Abú Júsuf Jaqúb ibn Isháq as-Sabbáh al-Kindí.

Dom múdrosti pravdepodobne zanikol za vlády chalífu al-Mutawakkíla.

Kategória:Dejiny Iraku
2006 BV39

**2006 BV<sub>39</sub>** je planétka zo skupiny Apollo, patriaca súčasne medzi objekty pravidelne sa približujúce k Zemi (NEO) a teda aj medzi potenciálne nebezpečné telesá (PHA). Jej dráha nie je dosiaľ definitívne určená, preto jej nebolo doteraz pridelené katalógové číslo.

## Popis objektu

Vzhľadom na to, že bola pozorovaná iba počas dvoch dní, nebolo možné uskutočniť spektroskopický výskum. Preto o jej chemickom zložení nie je nič známe. Jej priemer je odhadovaný na základe hviezdnej veľkosti a pretože nie je známe ani albedo jej povrchu, je preto do veľkej miery neistý.

## História

Planétka bola po prvýkrát pozorovaná 26. januára 2006 okolo 08:00 svetového času (UTC) 1,8metrovým ďalekohľadom na Kitt Peak Observatory v rámci programu Spacewatch II. Objavili ju astronómovia T. H. Bressi, M. T. Read. O dva dni neskôr, 28. januára o 07:28 UTC, preletela v minimálnej vzdialenosti 330 tisíc kilometrov od stredu Zeme, teda bližšie, ako obieha Mesiac, a opäť sa vzdialila do medziplanetárneho priestoru. Naposledy bola pozorovaná ešte krátko pred jej maximálnym priblížením k Zemi, o 05:14 UTC a potom počas obletu ešte v ten istý deň okolo 22:40 UTC astronómom Milošom Tichým z observatória na juhočeskej Kleti.
 
V minulosti preletela už niekoľkokrát v blízkosti Zeme, naposledy v roku 1997, keď ju minula v bezpečnej vzdialenosti 23 miliónov kilometrov. Pred tým, v roku 1962, preletela vo vzdialenosti približne 5,6 mil. km okolo Marsu, čo trocha zmenilo jej dráhu.

## Výhľad do budúcnosti

Planétka sa bude opakovane približovať k Zemi, ale do konca 21. storočia nás tieto prelety neohrozia. K najtesnejšiemu preletu vo vzdialenosti 7,3 mil. km má dôjsťt 24. júna 2061. Omnoho zaujímavejšie budú opakované prelety okolo Marsu v rokoch 2026, 2050, 2075 a 2099. Pri poslednom z týchto stretnutí minie Mars iba o 4 mil. km.

## Externé odkazy

* Asteroid 2006 BV39. - NEO page. NASA/JPL  (po anglicky)
* 2006 BV39. - NeoDys (po anglicky)

Kategória:Skupina Apollo
Kategória:Potenciálne nebezpečné planétky
Kategória:Astronomické objekty objavené v roku 2006
Alfred Werner

**Alfred Werner** (* 12. december 1866, Mulhouse, Francúzsko – † 15. november 1919, Zürich, Švajčiarsko) bol švajčiarsky chemik. Ustanovil základ pre modernú koordinačnú chémiu a objavil hexol.

V roku 1913 získal Nobelovu cenu za navrhnutie oktánovej konfigurácie tranzitných kovových komplexov. Bol prvým anorganickým chemikom, ktorý Nobelovu cenu získal, a do roku 1973 aj jediným.

## Životopis
Narodil sa ako syn továrnika J.A. Wernera a Jeanne Tesche v Mulhouse v Alsasku. Tu aj začal navštevovať školu. Počas štúdia prejavil záujem o chémiu a keď dovŕšil vek 18 rokov pripravil svoj prvý experiment. Od roku 1885 do 1886 bol na vojenčine v Karlsruhe, počas toho navštevoval prednášky na Technickej strednej škole, neskôr na Federálnej Technickej strednej škole v Zürichu. V tom istom roku získal diplom Technickej chémie. Počas jeho štúdií bol ovplyvnený profesorom A. Hantzschom. V 1889 sa stal asistentom profesora v laboratóriách v Zürišskej strednej škole a začal spolupracovať s profesorom Hantzschom vo výskume.

## Referencie


## Externé odkazy
* Na stránkach Nobelovej ceny

Kategória:Švajčiarski chemici
Kategória:Nositelia Nobelovej ceny za chémiu
Kategória:Švajčiarski nositelia Nobelovej ceny
Kategória:Absolventi Univerzity v Zürichu
Kategória:Vyučujúci na Univerzite v Zürichu
Cost, Insurance and Freight

**Cost, Insurance & Freight** (**CIF**), po slovensky **náklady, poistenie a prepravné**, je častá obchodná doložka.

Podľa Incoterms 2000 sa vykladá takto: Vývozca je zodpovedný za poistenie tovaru v mene kupujúceho až do okamihu, kedy je náklad dodaný a vyložený v cieľovom prístave. To znamená, že predávajúci je povinný zjednať na vlastné náklady za obvyklých podmienok prepravu tovaru do dohodnutého prístavu určenia obvyklou cestou námornou loďou typu normálne používanej k preprave daného druhu tovaru a zaplatiť dopravné a na vlastné náklady je povinný zaobstarať vývozné povolenie, nalodiť tovar, upovedomiť o tom kupujúceho. Je tiež povinný zaobstarať na svoje náklady prevoditeľnú námornú poistku proti dopravnému nebezpečiu uvedeného v zmluve. Nebezpečenstvo škody na tovare prechádza z predávajúceho na kupujúceho v okamihu kedy skutočne tovar prejde zábradlím lodi v prístave nalodenia

Kategória:Incoterms
Rohovník obyčajný

**Rohovník obyčajný** (iné názvy: **rohovník chlebový**, **svätojánsky chlieb obyčajný**, **svätojánsky chlieb**, **karob** ; lat. *Ceratonia siliqua*) je vždyzelený strom rastúci prevažne v oblasti Stredomoria a Prednej Ázie. Jeho plody (struky) sa nazývajú **svätojánsky chlieb** alebo **karob**.

## Plod
Plody (struky) rohovníka sa pod názvom *karob* používajú v potravinárstve a v Stredomorí aj na kŕmenie dobytka. Má sladkastú chuť, neobsahuje kofeín ani iné psychoaktívne látky a často sa používa ako hypoalergenická náhrada múky pri bezlepkovej diéte a na dojčenskú výživu. Slúži tiež ako náhrada kakaa v zákuskoch a zmrzlinách. Je sa struk bez zrniečok.

V Chorvátsku (napr. na ostrove Mljet v Dalmácii) sa z plodov vyrába alkoholický nápoj *[[rakija]] od rogača*.

Zo strukov sa izoluje karobová guma, ktorá je povoleným prírodným potravinovým aditívom s číslom E 410.

Semená struku sa v minulosti používali ako závažie pri vážení drahokamov či zlata. Slovo karát je preto odvodené od slova karob.

## Galéria

Ceratonia siliqua, total.jpg|Pohľad na strom
Carobs.JPG|Zelené a sušené plody karobu
Ceratonia siliqua MHNT.BOT.2011.3.89.jpg|*Ceratonia siliqua*


## Referencie

## Iné projekty

Kategória:Bôbovité
Kategória:Listnaté stromy
Kategória:Ovocné stromy
Kategória:ATC A07XA – Iné antidiaroiká
Kategória:Najmenej ohrozené druhy
Endre Ady

**Endre Ady** (* 22. november 1877, Érmindszent – † 27. január 1919, Budapešť) bol maďarský básnik, tvorca modernej maďarskej lyriky (*Krv a zlato*, *Na čele mŕtvych*), novelista (*Desaťmiliónová Kleopatra*) a publicista.

Jeho prvou básnickou zbierkou boli *Versek* (Verše, 1899). V Maďarsku bol považovaný za radikála: pracoval v opozičnom časopise *Nagyvárady Napló*, ostro vystupoval proti feudálnym praktikám a klerikalizmu, podporoval spojenectvo národov strednej Európy. Bol hlavnou postavou literárnej moderny v krajine. Inšpiroval sa generáciou francúzskych „prekliatych“ básnikov a symbolizmom, a následne si vytvoril vlastný osobitý štýl. 

## Dielo (výber)
* *Versek* (Verše, 1899)
* *Még egyszer*
* *Új Versek* (Nové verše, 1906)
* *Vér és arany* (1907)
* *Az Illés szekerén*
* *Szeretném ha szeretnének*
* *A Minden-Titkok versei*
* *A magunk szerelme*
* *A menekülő Élet* (1912)
* *Margita élni akar*
* *Ki látott engem?* (1914)
* *A halottak élén*
* *Az utolsó hajók* (vydaný posmrtne v 1923)

## Iné projekty
 

## Zdroje
* 
* 

Kategória:Maďarskí spisovatelia
Kategória:Maďarskí básnici
Kategória:Osobnosti na maďarských bankovkách
Kategória:Pochovaní na cintoríne Kerepesi
Program Fobos

thumb|Kresba sondy Fobos
**Program Fobos** (po rusky *Программа Фобос*, v západných prameňoch prepisované ako *Phobos*) je označenie série dvoch automatických planetárnych sond určených na prieskum planéty Mars a jej mesiaca Fobos, po ktorom bol celý program pomenovaný.

Sondy boli vypustené z kozmodrómu Bajkonur v júli 1988 a mali doraziť k svojmu cieľu koncom januára 1989. V dôsledku chyby operátora bola na sondu Fobos 1 ešte počas letu medziplanetárnym priestorom v auguste 1988 vyslaná chybná povelová sekvencia, ktorá spôsobila, že sa úplne vypol riadiaci systém sondy a pozemné riadiace stredisko s ňou stratilo spojenie, ktoré sa už nepodarilo obnoviť. Druhá sonda, Fobos 2, bola 29. januára 1989 úspešne navedená na obežnú dráhu okolo Marsu. Počas ďalšieho letu sonda skúmala z obežnej dráhy povrch a atmosféru planéty a postupne sa približovala k mesiacu Fobos, ale ešte pred jeho dosiahnutím bolo s ňou tiež stratené spojenie.

Hlavnými úlohami týchto sond bolo:
* skúmať medziplanetárne prostredie;
* pozorovať Slnko;
* študovať chovanie plazmy v okolí planéty Mars;
* skúmať povrch a atmosféru planéty Mars;
* skúmať chemické, mechanické a magnetické vlastnosti povrchu mesiaca Fobos. 

Na projekte Fobos sa podieľalo množstvo zahraničných vedeckých inštitúcií, vrátane česko-slovenských.

Pokračovateľom programu bola sonda *[[Fobos Grunt]]* (*Фобос-Грунт*), ktorá mala na mesiaci Fobos pristáť, odobrať vzorky pôdy z jeho povrchu a dopraviť ich na analýzu späť na Zem. Po štarte v roku 2011 sa však sonde nepodarilo opustiť parkovaciu dráhu okolo Zeme a začiatkom ďalšieho roka zanikla v zemskej atmosfére. 

## Pozri aj
* Fobos 1
* Fobos 2

## Iné projekty

## Externé odkazy

* 1988-058A Fobos 1. - SPACE-40 (po česky)
* 1988-059A Fobos 2. - SPACE-40 (po česky)


Kategória:Prieskum Marsu
Fobos
Octavio Paz

**Octavio Paz** (* 31. marec 1914, Mixcoac, Mexiko – † 20. apríl 1998, Mexiko) bol mexický básnik, esejista a diplomat. 

V roku 1990 dostal Nobelovu cenu za literatúru.

## Dielo
**Básne**
* 1958 - *Libertad bajo palabra* 
* 1962 - *Salamandra* 
* 1969 - *Ladera Este* 
* 1976 - *Vuelta* 
* 1987 - *Árbol Adentro*

**Eseje**
* 1950 - *El laberinto de la soledad* 
* 1956 - *El Arco y la Lira*
* 1957 - *Las peras del olmo* 
* 1965 - *Cuadrivio* 
* 1966 - *Puertas al Campo*
* 1967 - *Corriente Alterna* 
* 1967 - *Claude Levi-Strauss o el nuevo festín de Esopo* 
* 1968 - *Marcel Duchamp o el castillo de la Pureza*
* 1969 - *Conjunciones y Disyunciones* 
* 1969 - *Postdata*
* 1973 - *El signo y el Garabato*
* 1974 - *Los Hijos del Limo* 
* 1979 - *El Ogro Filantrópico* 
* 1979 - *In-mediaciones*
* 1982 - *Sor Juana Ines de la Cruz o las trampas de la fe*
* 1983 - *Tiempo Nublado* 
* 1983 - *Sombras de Obras*
* 1984 - *Hombres en su Siglo* 
* 1990 - *Pequeña Crónica de Grandes Días* 
* 1990 - *La Otra Voz*
* 1991 - *Convergencias*
* 1992 - *Al Paso* 
* 1993 - *La Llama Doble* 
* 1994 - *Itinerario* 
* 1995 - *Vislumbres de la India*
 
## Externé odkazy

 

Kategória:Mexickí spisovatelia
Kategória:Nositelia Nobelovej ceny za literatúru
Kategória:Držitelia Cervantesovej ceny
Kategória:Osobnosti z Mexika (mesto)
Kategória:Nositelia Radu za zásluhy Talianskej republiky
Karát (jednotka hmotnosti)

**Karát** alebo **metrický karát** je jednotkou hmotnosti používaná pre diamanty, drahokamy alebo perly.
* 1 karát = 0,2 g

Názov karát označoval dužinaté plody rohovníka obyčajného (*Ceratonia siliqua* L.), známeho u nás ako svätojánsky chlieb. Jeho tvrdé semená, spravidla rovnako ťažké sa v staroveku používali ako závažia pri vážení zlata, striebra a drahých kameňov.

Karát (metrický) bol zavedený v roku 1907 na štvrtej konferencii pre váhy a miery. Predtým existovali iné, mierne odlišné karáty:
* Holandsko 0,2064 g
** Amsterdam 0,2057 g
* Nemecko
** Berlín, Lipsko 0,2054 g
** Frankfurt nad Mohanom 0,2058 g
** Hamburg 0,2059 g
** Hesensko 0,2063 g
** Prusko 0,2055 g
* Rakúsko 0,2061 g

## Referencie

## Pozri aj
* karát (rýdzosť)

Kategória:Jednotky hmotnosti
Theodore William Richards

**Theodore William Richards** (* 31. január 1868, Germantown, Pensylvánia, USA – † 2. apríl 1928, Cambridge, Massachusetts) bol americký chemik, nositeľ Nobelovej ceny za chémiu z roku 1914 za určenie atómovej hmotnosti mnohých prvkov.

## Životopis
Narodil sa v Pensylvánii. Jeho rodičia boli William T. Richards, maliar, a Anna Matlack, spisovateľka.

Vzdelanie získal od svojej matky, neskôr odišiel do Anglicka a Francúzska. V roku 1883 začal študovať na Haverford College v Pensylvánii. V roku 1885 začal navštevovať Harvardovu univerzita. Po získaní titulu PhD. v roku 1888 odišiel do Nemecka, kde strávil rok pod vedením Victora Meyera. Vrátil sa na Harvard, stal sa asistentom chémie, neskôr inštruktorom, asistentom profesora a v roku 1901 nakoniec aj profesorom. V roku 1903 sa stal riaditeľom Oddelenia chémie na Harvarde a v roku 1912 bol menovaný riaditeľom Wolcott Gibbs laboratórií.

Oženil sa a mal dve dcéry a syna. Je obľúbené hobby bol golf, kreslenie a plachtenie.

## Práca
Asi polovica jeho diel sa týka výskumu atómových hmotností, v roku 1886 začal pracovať s kyslíkom a meďou. Vynašiel nefelometer a v roku 1912 vypočítal, alebo spresnil atómové hmotnosti 30 prvkov.

Zhruba polovicu svojej kariéry sa venoval výskumu atómových hmotností. Podľa G. B. Forbesa do roku 1932 Richards a jeho študenti preskúmali 55 prvkov. Bol prvý, kto pomocou chemickej analýzy ukázal, že prvok môže mať viac atómových hmotností, čím podporil myšlienku izotopov.

## Referencie

## Vybrané články
* 
* 
* 

## Externé odkazy
* Biografia na Nobelprize.org
* Medaila Theodora Richardse 

Kategória:Osobnosti z Philadelphie
Kategória:Chemici USA
Kategória:Nositelia Nobelovej ceny za chémiu
Kategória:Nositelia Nobelovej ceny z USA
Kategória:Nositelia ocenenia Williarda Gibbsa
Kategória:Nositelia Davyho medaily
Kategória:Absolventi Harvard University
Kategória:Vyučujúci na Harvard University
Kategória:Členovia Kráľovskej spoločnosti
Kategória:Členovia American Academy of Arts and Sciences
Kategória:Členovia United States National Academy of Sciences
Christian Morgenstern

**Christian Morgenstern** (* 6. máj 1871, Mníchov, Nemecko – † 31. marec 1914, Merano, Taliansko) bol nemecký básnik a prekladateľ, ovplyvnený filozofiou Arthura Schopenhauera. 

Zakladateľ nonsensového básnictva v nemeckej literatúre. Majster groteskných veršov zosmiešňujúcich meštiactvo a snobizmus, provinčnosť a povrchnosť, tuposť a krátkozrakosť.

Okrem Schopenhauerovej filozofie mal naň silný vplyv Nietzsche. 

## Dielo (výber)
* 1905 – *Galgenlieder*. (Berlin: Cassirer)
* 1910 – *Palmström*. (Berlin: Cassirer)

## Iné projekty

## Externé odkazy
* 

Kategória:Nemeckí spisovatelia
Kategória:Osobnosti z Mníchova
EFTA

**EFTA** môže byť:
* anglická skratka pre Európske združenie voľného obchodu, pozri Európske združenie voľného obchodu
* anglická skratka pre Európsku nohejbalovú asociáciu, pozri Európska nohejbalová asociácia

Kategória:Rozlišovacie stránky
Mika Hannula

**Mika Hannula** (* 2. apríl 1979, Huddinge, Švédsko) je švédsky reprezentant v ľadovom hokeji.

## Klubový hokej
Mika Hannula je útočník. Je 179 cm vysoký a váži 84 kg (údaj z roku 2006). V najvyššej súťaži začal hrať v sezóne 2000/01 za Malmö IF v švédskej Elitserien. V roku 2002 ho v úvodnom drafte NHL vybralo mužstvo Minnesota Wild v 9. kole ako 269. v celkovom poradí. Sezónu 2003/04 odohral v zámorí. Na ľad NHL sa však nedostal a celú sezónu odohral za Houston Aeros v AHL. Nasledujúcu sezónu sa vrátil naspäť do Malmö. Aj počas sezóny 2005/06 hrá vo Švédsku, zmenil však klubové farby a hrá za HV 71 Jönköping.

## Reprezentácia
Mika Hannula získal v švédskom reprezentačnom drese striebornú medailu na majstrovstvách sveta v roku 2003 a zlatú olympijskú medailu na Zimných olympijských hrách 2006 v Turíne. Nosí reprezentačný dres číslo 51.

### Zimné olympijské hry 2006
Po rozpačitom úvode, keď v základnej skupine skončilo Švédsko až na treťom mieste po prehrách s Ruskom 0:5 a Slovenskom 0:3, už nezaváhalo. V štvrťfinále zdolalo Švajčiarsko 6:2, v semifinále Česko 7:3 a vo finále severského rivala Fínsko tesne 3:2.

### Štatistika na ZOH

### Majstrovstvá sveta 2006
Tréner Bengt-Ake Gustafsson ho nominoval na Majstrovstvá sveta v hokeji 2006 v lotyšskej Rige.

## Externé odkazy
* 

Kategória:Švédski hokejisti
Kategória:Švédski olympijskí víťazi
Kategória:Olympijskí víťazi v ľadovom hokeji
Kategória:Účastníci MS v hokeji 2006
Jörgen Jönsson

**Jörgen Jönsson** (* 29. september 1972, Angelholm, Švédsko) je bývalý švédsky hokejista a hokejový tréner.

## Klubový hokej
Hral na pozícii stredného útočníka. Je  vysoký a váži  (údaj z roku 2006). V najvyššej súťaži začal hrať v sezóne 1992/93 za Rogle Angelholm v švédskej Elitserien. V roku 1994 ho v úvodnom drafte NHL vybralo mužstvo Calgary Flames v 9. kole ako 227. v celkovom poraí. Zostal však naďalej hrať vo Švédsku. Pred sezónou 1995/96 prestúpil do Färjestads BK Karlstad. Na ľad NHL sa dostal až v sezóne 1999/00. Odohral tam však iba jedinú sezónu. Väčšinu sezóny strávil v New York Islanders, záver odohral za Anaheim Mighty Ducks. Už v nasledujúcej sezóne sa vrátil do Färjestadu, kde hral do konca kariéry v roku 2009.

V roku 1997 bol vyhlásený najlepším švédskym hokejistom roku.

## Reprezentácia
Bol dlhoročnou oporou (často kapitánom) švédskej reprezentácie, drží švédsky rekord v celkovom počte reprezentačných štartov. Získal zlatú medailu na zimných olympijských hrách v roku 1994 a Zimných olympijských hrách 2006 v Turíne a celkovo deväť medailí z majstrovstiev sveta  (dve zlaté, tri strieborné, štyri bronzové).
Nosil reprezentačný dres číslo 72.

### Zimné olympijské hry 2006
Po rozpačitom úvode, keď v základnej skupine skončilo Švédsko až na treťom mieste po prehrách s Ruskom 0:5 a Slovenskom 0:3, už nezaváhalo. V štvrťfinále zdolalo Švajčiarsko 6:2, v semifinále Česko 7:3 a vo finále severského rivala Fínsko tesne 3:2.

### Štatistika na ZOH

### Majstrovstvá sveta
Tréner Bengt-Ake Gustafsson ho nominoval na Majstrovstvá sveta v hokeji 2006 v lotyšskej Rige, kde získal zlatú medailu. Súčasťou reprezentácie bol aj o rok neskôr na šampionáte v Moskve.

## Externé odkazy
* 

Kategória:Švédski hokejisti
Kategória:Švédski olympijskí víťazi
Kategória:Olympijskí víťazi v ľadovom hokeji
Kategória:Majstri sveta v ľadovom hokeji
Kategória:Hráči Rögle BK
Kategória:Hráči New York Islanders
Kategória:Hráči Anaheim Ducks‎
Kategória:Hráči Färjestad BK‎
Kategória:Hokejisti draftovaní klubom Calgary Flames
Kategória:Účastníci MS v hokeji 1994
Kategória:Účastníci MS v hokeji 1997
Kategória:Účastníci MS v hokeji 1998
Kategória:Účastníci MS v hokeji 1999
Kategória:Účastníci MS v hokeji 2001
Kategória:Účastníci MS v hokeji 2002
Kategória:Účastníci MS v hokeji 2003
Kategória:Účastníci MS v hokeji 2004
Kategória:Účastníci MS v hokeji 2006
Kategória:Účastníci MS v hokeji 2007
Roaming

**Roaming** je poskytnutie telekomunikačného spojenia účastníkovi na mieste mimo krajiny, v ktorej má účastník zaregistrované telekomunikačné služby.

V praxi to znamená, že ak ste účastníkom domovskej mobilnej siete a nachádzate sa mimo územia krajiny, kde daný mobilný operátor poskytuje svoje služby so svojím pokrytím, mobilný telefón začne vyhľadávať najsilnejší dostupný signál a zaregistruje sa v sieti. Je potrebné, aby domovský mobilný operátor mal s operátorom, ktorého služby chcete využívať, uzatvorenú platnú roamingovú zmluvu.

Roaming pracuje na odovzdaní informácií od vášho domovského poskytovateľa služieb danému operátorovi o službách, ktoré Vám v plnom rozsahu dodá. Ak vo vašej domovskej sieti využívate služby ako SMS, MMS, GPRS, tieto služby budú prístupné taktiež aj u vybraného roamingového partnera v nezmenenom rozsahu. V tomto prípade sú rozdielne len ceny za ich poskytovanie, ktoré vám vyúčtuje váš domovský mobilný operátor.

## Ceny roamingu v Európskej únii
Od leta 2009 minúta volania v rámci krajín Európskej únie zlacnie zo 46 centov na 43 centov bez DPH. Zníži sa aj cena za odoslanie SMS správy - z priemerných 29 centov klesne na 11 centov bez DPH. Podľa prijatého nariadenia Európskeho parlamentu z 22. apríla 2009 sa každý rok do roku 2011 bude cena roamingových volaní v rámci EÚ znižovať. 

## Referencie


Kategória:Telekomunikácie